da en da nl ca da da de es da da da da nn da da da da da da da da da da da da da da da pl da da da da da da da da da da da da eo ca de de da da en da de de da da da da de da da da da da da da da da da da da da nl da en da da es nl da
Den smukkeste fest i Skanderborg kan give forlænget rejsetid på vejene | Vejdirektoratet
26.7.2022 09:25:09 CEST | Vejdirektoratet
Trafikanter skal forberede sig på forlænget rejsetid på vejene omkring Skanderborg og Ejer Bavnehøj i forbindelse med festivalen ”Smukfest”, der begynder søndag den 31. juli og slutter søndag den 7. august.
Tusindvis af musikglade festivalgæster er på vej til ”Smukfest”. Foto: Jakob Worre.
Om få dage er tusinder af musikglade festivalgæster på vej til ”Smukfest” i Skanderborg for at møde venner fra nær og fjern og skråle med til god musik.
Musikfestivalen er noget af et tilløbsstykke, og derfor opfordrer Vejdirektoratet gæster til ”Smukfest” og øvrige trafikanter til at sætte ekstra tid af til rejsen og følge en række trafikråd på dagen.
For gæster til ”Smukfest” søndag den 31. juli:
Kør i god tid. Trafikken vil være påvirket mellem kl. 06.00 og 14.00 med størst risiko for kødannelser mellem kl. 09.00 og 12.00.
Slå navigationen fra og kør efter de gule skilte i området med teksten ”Smukfest”.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
For gæster til ”Smukfest” onsdag den 3. august:
Kør i god tid. Trafikken vil være påvirket mellem kl. 10.00 og 17.00 med størst risiko for kødannelser mellem kl. 12.00 og 15.00.
Slå navigationen fra og kør efter de gule skilte i området med teksten ”Smukfest”.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
For gæster fra ”Smukfest” søndag den 7. august:
Kør i god tid. Trafikken vil være påvirket mellem kl. 12.00 og 18.00 og igen mellem kl. 21.00 og midnat.
Følg skiltene mod E45.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
Forvent kødannelser i og omkring Skanderborg alle dage, herunder eksempelvis på E45 mellem Skanderborg og Ejer Bavnehøj. Trafikken til festivalen kan være påvirket mellem kl. 10.00 og 17.00. Risikoen for kødannelser er størst mellem kl. 11.00 og 14.00. Der er ligeledes risiko for kødannelse i forbindelse med hjemkørsel om aftenen og natten mellem kl. 22.00 og 02.00.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
For rejsende med kollektiv trafik:
Tjek Rejseplanen og besøg Midttrafiks hjemmeside.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Søg information på Midttrafiks hjemmeside
Læs mere om trafikken på trafikinfo.dk
Læs mere om ”Smukfest 2022” i Skanderborg
Tlf:20 61 26 64
Tlf:51 83 33 93
Tusindvis af musikglade festivalgæster er på vej til ”Smukfest”. Foto: Jakob Worre.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022